02/02/2022 | Administración LocalMunicipal
Monfero
Convocatoria para a concesión de axudas ao estudo 2022

A Xunta de Goberno Local deste Concello, na sesión celebrada o 12 de xaneiro de 2022, acordou a aprobación da convocatoria e as bases reguladoras das axudas ao estudo para o curso 2021-2022. Dando cumprimento ao citado acordo, procédese a súa publicación íntegra para que todas as persoas interesadas poidan examinalas e, no seu caso, presentar as súas reclamacións no prazo máximo de dez días hábiles, a contar desde o día seguinte ao da súa publicación no BOP. “ BASES REGULADORAS PARA A CONCESIÓN DE AXUDAS AO ESTUDO 2022 1. OBXECTO Constitúe o obxecto das presentes bases, a regulación da convocatoria pública do Concello de Monfero para a tramitación e concesión de axudas municipais ao estudo para o curso 2021/2022, no ámbito da competencia propia que lle recoñece o art.25.2. e) da Lei 7/1985, de 2 de abril, reguladora das bases do réxime local, coa finalidade de velar para que os cidadáns no caian en situacións de risco ou de exclusión social e colaborar tamén cos que se atopen nesta situación, mediante a concesión de axudas ás familias deste municipio para afrontaren os gastos derivados da realización dos estudos dos seus fillos e fillas.2. ORZAMENTO O crédito que se destina a este programa, que se financiará con cargo á partida 2022.231.00.48200, é de 10.000,00€, e se ampliará ata os 12.000,00€ no caso de que resulte aprobado o Plan POS+ Adicional 1/2022.3. GASTOS SUBVENCIONABLES Gastos derivados da compra de material escolar, libros de texto, actividades escolares e de estudo, roupa, calzado, gastos de transporte, material deportivo, hixiénico, desinfectante e de protección, equipamento e material informático e similares.4. PERSOAS BENEFICIARIAS E REQUISITOS Poderán solicitar estas axudas todos os estudantes e unidades familiares que reúnan os seguintes requisitos: - Estar empadroado no Concello de Monfero e ser fillo/a de pais ou nais que tamén o estean (polo menos un deles) con anterioridade á finalización do prazo de presentación das solicitudes desta convocatoria. - Ter menos de 24 anos de idade e non exercer ocupación ou traballo remunerado. - Cursar estudos de Educación Infantil, Primaria, Educación Especial, ESO, Bacharelato, Formación Profesional, ciclos formativos ou estudos universitarios. - Pertencer a unha unidade de convivencia, cuxos rendementos de traballo, actividades e capital, nos termos do modelo de declaración do IRPF correspondente ao ano 2020 (suma das casiñas 435 “Base impoñible xeral” e 460 “Base impoñible do aforro” menos a cota resultante da autoliquidación 595), non superen a cantidade de 18.000,00 €, mais 900,00 € por cada membro que a integre, ou ben que non tiveran formulado tal declaración por non acadar os seus ingresos o mínimo esixido para presentala con carácter obrigatorio. - Designar unha conta de correo electrónico habilitada para as notificacións e para as relacións co Concello. Poderase eximir deste requisito nos casos extremos nos que así se solicite e se xustifique polas persoas interesadas e se acorde pola Xunta de Goberno Local. - Pola natureza das axudas ou subvencións aplícase a excepción prevista no artigo 10.2 da Lei 9/2007, de 13 de xuño, de subvencións de Galicia, en relación cos requisitos para obter a condición de beneficiario. Para os efectos de dar traslado á axencia tributaria das axudas concedidas tomarase como beneficiario/a o/a representante legal do/da menor co seu correspondente número de identificación.5. SOLICITUDES Presentaranse preferentemente na sede electrónica do Concello de Monfero ( sede. monfero. es ) ou, de non resultar posible, no Rexistro de Entrada do Concello, no prazo de 20 días hábiles contados a partir do día seguinte ao da publicación do extracto da convocatoria no BOP, a través da Base de Datos Nacional de Subvencións (BDNS), no modelo oficial que se xunta como anexo I e que se poderá obter na dita sede electrónica e nas oficinas municipais. Tamén poderán presentarse mediante as formas previstas no art.16 da Lei 39/2015, do 1 de outubro, do Procedemento Administrativo Común das Administracións Públicas. No caso de presentaren a solicitude nun lugar distinto da Sede electrónica ou do Rexistro do Concello de Monfero, deberán as persoas interesadas remitir por fax unha copia da instancia ao número 981 793804 ou ben ao enderezo electrónico correo@monfero. es, nas 24 horas seguintes ao día da súa presentación e sempre que sexa dentro do prazo de presentación de instancias. Sen a concorrencia de ámbolos requisitos non será admitida a solicitude se chega fóra de prazo.6. DOCUMENTACIÓN As solicitudes (anexo I) deberán ir acompañadas da seguinte documentación: - Fotocopia do DNI do/a solicitante (menor ou maior de idade) e do pai, nai ou titor cando aquel sexa menor de idade. - Libro de familia - Título de familia numerosa de ser o caso - Fotocopia do resgardo da matrícula do curso 2021/2022. - Fotocopia da declaración da renda do ano 2020 de todos os membros computables da unidade familiar. No caso de exención legal de presentar a Declaración da renda, presentarase certificado de estar exento de facela, no que tamén consten os datos sobre os ingresos que posúe e Axencia Tributaria ( AEAT) e declaración xurada dos ingresos obtidos pola unidade de convivencia no ano 2020, achegando fotocopia de todos e cada un dos documentos acreditativos correspondentes. - Documento acreditativo das cualificacións académicas obtidas no curso 2020/2021. - Certificación do número de conta bancaria ou fotocopia da libreta bancaria do solicitante ou representante, á que se lle transferirá a cantidade que se conceda. O número de conta bancaria debe conter o código IBAN. - Certificado de discapacidade, recoñecemento da situación de dependencia e/ou documento que certifique ser titular de pensión de incapacidade permanente, se a persoa solicitante se encontra nalgunha destas situacións. - Certificado de vida laboral que acredite a situación de desemprego durante máis de 6 meses durante o ano 2021, se fora o caso. - Sentenza xudicial e convenio regulador no caso de pais separados ou divorciados. - Documentación acreditativa que xustifique a situación regular de menores en acollemento familiar ou permiso de convivencia, se fora o caso. - Declaración de outras axudas para a adquisición de libros de texto ou similares. A composición da unidade de convivencia, o empadroamento e a convivencia comprobaranse de oficio polo Concello. De se presentaren varias solicitudes por unha mesma familia, a documentación común se acompañará soamente á solicitude do fillo/a maior, facéndoo constar nas demais. De conformidade co art.53 d) da Lei 39/2015, do 1 de outubro, do Procedemento Administrativo Común das Administracións Públicas, se os documentos solicitados nos apartados anteriores estiveran en poder deste Concello, o solicitante non terá que achegalos de novo, debendo indicalo na súa solicitude. No caso de solicitudes defectuosas, concederase un prazo de 10 días para a emenda de deficiencias, entendéndose desistidas da súa solicitude ás persoas afectadas e arquivándose estas sen máis trámites cando non se emenden os erros ou omisións.7. CRITERIOS DE VALORACIÓN Os criterios para a valoración e concesión das axudas son os que se especifican no baremo que aparece a continuación, distribuíndose o crédito en proporción á puntuación total obtida por cada solicitante, cun máximo de 400,00€ por cada estudante de primaria e secundaria, e con 600,00€ para os demais, de acordo co seguinte: Capacidade económica da UNIDADE DE CONVIVENCIA Para determinar a capacidade económica, calcularase a renda per cápita da unidade de convivencia en función dos rendementos de traballo, actividades e capital, nos termos que figuran na declaración do IRPF do ano 2020 e que se valorará coa suma das casiñas 435 e 460 desta menos a cota resultante da autoliquidación 595. Para os efectos do cálculo da renda per cápita, computará por dous cada fillo ou filla que teñan recoñecido un grao de discapacidade igual ou superior ó 33% ou que teña reducida a súa capacidade de traballo nun grao equivalente ó da incapacidade permanente absoluta ou gran invalidez MEMBROS COMPUTABLES 1.- Considerarase membro computable da unidade de convivencia os pais non separados legalmente e, no seu caso, o titor/a ou a persoa encargada da garda e protección do/a menor, o/a solicitante, os irmáns con discapacidade recoñecida, que convivan no domicilio familiar ou incapacitados xudicialmente, suxeitos á patria potestade prorrogada ou rehabilitada, e os irmáns menores de idade, con excepción dos emancipados, e os irmáns solteiros/as menores de 25 anos que convivan no domicilio familiar.2.- Cando non exista vínculo matrimonial, a unidade familiar entenderase constituída polo pai, a nai e todos os fillos dos pais que convivan con eles e que reúnan os requisitos citados anteriormente. A convivencia comprobarase de oficio polo Concello mediante o Padrón Municipal de Habitantes.3.- No caso de familias monoparentais en que conviva un só proxenitor ou titor/a co alumno/a, deberá acreditarse documentalmente esta circunstancia. No caso de divorcio ou separación legal dos pais non se considerará membro computable aquel que non conviva co alumno/a. Non obstante, se é o caso, terá a consideración de membro computable o novo cónxuxe ou persoa unida por análoga relación, e as rendas incluiranse dentro do cómputo da renda familiar.4.- No caso de falecemento dalgún dos proxenitores do alumno/a que convivisen con el, acreditarase mediante certificado de defunción ou fotocopia do libro de familia onde figura esta circunstancia.5.- A separación ou divorcio acreditarase mediante sentenza xudicial que a determine ou convenio regulador onde conste a custodia do menor.6.- No caso de separación ou divorcio dos proxenitores con custodia compartida acreditada mediante sentenza xudicial, computará o 50% da suma das rendas de ambos proxenitores.7.- Nos casos especiais en que a unidade familiar non estea conformada do xeito establecido no punto 5.1. destas bases, deberá achegarse ademais o informe dos servizos sociais do municipio que acredite tal extremo.8.- Nos supostos en que o solicitante da axuda sexa un menor en situación de acollemento, será de aplicación á familia de acollida o disposto nos parágrafos anteriores.9.- Nos casos de violencia de xénero, no ámbito familiar quedarán excluídos no cómputo das rendas os ingresos do agresor, considerándose a familia como monoparental. A acreditación da situación da violencia de xénero realizarase polos medios establecidos no artigo 5 da Lei 11/2007 de 27 de xullo galega para a prevención e o tratamento integral da violencia de xénero FAMILIAS DE ESPECIAL CONSIDERACIÓN As familias de especial consideración, de acordo coa definición que establece a Lei 3/2011, de 30 de xuño, de apoio á familia e á convivencia de Galicia, que se terán en conta para a baremación serán as seguintes: o FAMILIAS NUMEROSAS o FAMILIAS MONOPARENTAIS o FAMILIAS CON PERSOAS DEPENDENTES A CARGO o FAMILIAS CON PERSOAS CON DISCAPACIDADE A CARGO o FAMILIAS ACOLLEDORAS Cando sexa posible, estas situacións comprobaranse de oficio polo traballador social do Concello. Familias en situación de exclusión social ou risco de exclusión sociaL De conformidade co establecido no artigo 3 da Lei 10/2013, do 27 de novembro, de inclusión social de Galicia No caso de non presentar documentación acreditativa desta situación, poderá realizarse a valoración dela polo traballador social do Concello, tendo en conta as condicións recollidas na devandita lei. BAREMO - Capacidade económica: concederanse ata un máximo de 10 puntos en función dos ingresos da unidade de convivencia segundo o indicado neste punto e de acordo co establecido na seguinte táboa: - Número de membros, ata 5 puntos: Outorgarase da seguinte forma: – 1 punto: familias de 2 membros – 2 puntos: familias de 3 membros – 3 puntos: familias de 4 membros – 4 puntos: familias de 5 membros – 5 puntos: familias de 6 ou máis membros - Transporte ao centro de estudos (excepto nos casos de transporte escolar gratuíto e primaria), 5 puntos: Puntuarase con 5 puntos a todos os estudantes que carezan de transporte escolar gratuíto. - Número de fillos/as estudando, ata 3 puntos: A puntuación asignarase da seguinte forma: 1 punto para familias cun fillo estudando, 2 puntos para familias con 2 fillos cursando estudos, e 3 puntos ás familias que teñan 3 ou máis fillos estudando. - Cualificación académica, ata 3 puntos: O baremo da cualificación académica será o seguinte: – 3 puntos: Alumnos con notas de sobresaínte ou notable. – 2 puntos: Alumnos con notas de ben, P. A. e acada os obxectivos. Igualmente aqueles que se incorporaran este curso ao centro escolar público. – 1 puntos: Alumnos con notas de suficiente. – 0 puntos: Resto de alumnos e aqueles que non presentaran xustificantes. - Familias de especial consideración, 10 puntos. - Familias en situación de exclusión social ou risco de exclusión social, 10 puntos. - Familias con situacións de violencia de xénero, 55 puntos. A puntuación máxima polas circunstancias especiais a que se refiren os tres puntos anteriores será de 55 puntos. - Situación laboral, ata 6 puntos: Cando o pai/nai ou titor/a acredite a situación de desemprego durante máis de 6 meses no ano 2021, valorárase con 3 puntos. Puntuarase con 6 puntos no caso de que ambos acrediten tal situación. Aquelas situacións que se recollen no baremo a aplicar pero que non se acrediten documentalmente non serán valoradas.8. PROCEDEMENTO O órgano instrutor do procedemento será o/a Traballador/a Social do Concello. No prazo de quince días hábiles desde que remate o prazo de presentación de solicitudes, o órgano instrutor do procedemento revisará as solicitudes presentadas e realizará a súa valoración, formulando informe con asignación da puntuación correspondente a cada solicitude, debidamente motivado, que deberá expresar os solicitantes que cumpran os requisitos da convocatoria para os que se propón a concesión das axudas, así como as solicitudes desestimadas e as desistidas e as non admitidas a trámite. Este informe, fiscalizado pola Intervención municipal conforme a normativa reguladora do control interno, someterase a avaliación da Comisión Municipal de subvenciones, integrada polos membros da Xunta de Goberno Local e o Traballador Social, que emitirá informe de avaliación con indicación da contía que corresponde conceder a cada solicitante. No caso de que a documentación presentada fose incorrecta ou insuficiente, concederáselle un prazo de dez días para a súa emenda. Transcorrido este prazo sen que a persoa interesada atenda o requirimento, entenderase que desiste da súa solicitude. En función da puntuación correspondente a cada solicitude, dos informes e propostas aos que anteriormente se fixo referencia e, dentro do límite do crédito dispoñible, o órgano instrutor realizará proposta de resolución provisional do expediente, que será sometida, previa fiscalización pola Intervención, á aprobación provisional pola Xunta de Goberno Local. O acordo desta publicarase no taboleiro de anuncios electrónico do Concello, para os efectos de que, durante o prazo dos dez días hábiles seguintes presenten, se é o caso, a desistencia da solicitude ou as alegacións que estimen oportunas. Se se presentaran alegacións, deberán ser estudadas polo órgano instrutor, que emitirá informe-proposta que será remitido ao órgano interventor para a súa fiscalización, e con base nel, a Xunta de Goberno Local ditara acordo de resolución definitiva. No caso de non formular desistencia expresa, a subvención entenderase aceptada tacitamente. Se non se presentaran desistencias nin alegacións o acordo provisional quedará elevado automaticamente a definitivo. O acordo de resolución definitiva será notificado por medios electrónicos a todos as persoas interesadas. A partir do día seguinte ao da notificación indicada no parágrafo anterior, comezará a contar o prazo de presentación, na sede electrónica ou no Rexistro de Entrada do Concello, da conta xustificativa dos gastos cos seu xustificantes (facturas ou documentos acreditativos dos gastos substitutivos da factura contemplados no artigo 4 do Real decreto 1496/2003 representativos dos gastos realizados), sendo obrigada a relación do material adquirido e das axudas concedidas, e rematará no prazo dun mes. Esta prazo poderíase prorrogar por un máximo doutro mes por acordo da Xunta de Goberno Local, nos casos en que se solicite e conste xustificación no expediente. Unicamente serán subvencionables os gastos que respondan de maneira indubidable á natureza da actividade subvencionada. Aqueles solicitantes que declararon ter percibido outras axudas para a adquisición de libros de texto, non poderán presentar facturas deles para a xustificación destas axudas ao estudo. As xustificacións serán aprobadas por acordo da Xunta de Goberno Local, previo informe do/a Traballador/a Social do Concello, procedendo seguidamente ao seu pagamento. Os que non presenten a xustificación, ou desistan de forma motivada e por escrito, dentro do prazo establecido nestas bases, entenderase que desisten da súa solicitude, que se arquivará sen máis trámites.9. PUBLICIDADE E RÉXIME DE RECURSOS As presentes bases, despois de seren aprobadas pola Xunta de Goberno Local, publicaranse integramente no taboleiro de anuncios electrónico do Concello e no BOP, para que todos os interesados poidan examinalas e, no seu caso, presentar as súas reclamacións no prazo máximo de dez días hábiles a contar desde o día seguinte ao da súa publicación no BOP. As presentes bases e cantos actos administrativos firmes se deriven delas poderán ser impugnados polas persoas interesadas nos casos e nas formas previstas na Lei 39/2015, de 1 de outubro, de Procedemento administrativo común das Administracións Públicas, comezando a contar os prazos para o efecto o día seguinte ao da súa publicación no BOP ou taboleiro de anuncios electrónico do Concello, segundo corresponda.10. REVOCACIÓN E REINTEGRO O incumprimento do disposto nas presentes bases, a falsidade ou ocultación de datos, ou non cursar os estudos para os que se lle concedeu a axuda, determinará a revogación e reintegro da subvención, sen prexuízo de que polo Concello se exerciten as accións oportunas contra os responsables.11. PROTECCIÓN DE DATOS De acordo co establecido na Lei Orgánica 15/1999, do 13 de decembro, de Protección de Datos Persoais (en diante LOPD), infórmase o usuario, dos seguintes puntos: - O Concello de Monfero é a efectos da LOPD, Responsable do Ficheiro, no que se incluirán os datos persoais que vostede nos facilite. A dirección do Responsable do Ficheiro é Rebordelo núm.1, 15619 - Monfero - Os datos facilitados ao Concello de Monfero formarán parte dun ficheiro automatizado responsabilidade do mesmo. O ficheiro atópase debidamente inscrito no Rexistro Xeral de Protección de Datos da Axencia a Española de Protección de Datos e todo o proceso de tratamento, almacenamento e mantemento atópase sometido aos controis e normas establecidos no Regulamento de Medidas de Seguridade. - A finalidade para a que se solicitan os datos será a de cada caso concreto, pero sempre terá como obxecto xestionar o servizo prestado polo Concello aos usuarios, dentro do marco da relación que os une, enviarlle información e publicidade. - De todos os datos solicitados, indicarase polo persoal do Concello, cales deles son de carácter obrigatorio e cales de carácter facultativo, atendendo ao servizo solicitado. Os datos considerados polo persoal do Concello como de carácter obrigatorio serán os estritamente necesarios para levar a bo fin a relación existente entre o Concello e o usuario, polo que en caso de non ser fornecidos non podería desenvolver dita relación. Os datos persoais que se soliciten atenderán en todo momento ao principio de calidade dos datos establecido no artigo 4 da LOPD, é dicir serán adecuados, pertinentes e non excesivos en relación co ámbito e a finalidade para a que se obteñen. - O usuario poderá exercitar os dereitos de acceso, rectificación, cancelación e oposición nos termos que establece a LOPD, dirixíndose a Rebordelo núm.1, 15619 - Monfero (A Coruña). O incumprimento das ditas medidas de seguridade constitúe para o responsable do ficheiro unha infracción grave sancionable con multa de até 300.506,05€, polo que cando devandito incumprimento asóciese a un individuo concreto será sancionado a nivel interno disciplinariamente segundo se acorde polo Responsable de Seguridade. SOLICITUDE DE CONCESIÓN AXUDAS AO ESTUDO 2022 D/Dª., con DNI. e domicilio en., parroquia de., código postal., teléfono., en nome propio ou en representación de., con data de nacemento do. e con DNI. EXPÓN: Que tivo coñecemento da convocatoria de Axudas ao Estudo do Concello de Monfero 2022 e que reúne os requisitos esixidos na mesma polo que, SOLICITA: A concesión dos beneficios que se establecen na citada convocatoria, facendo constar, - Que ten menos de 24 anos e non exerce ocupación nin traballo remunerado. - Que está empadroado/a, así coma os seus pais (ou un deles), no Concello de Monfero, e que ten residencia efectiva neste concello. - Que a súa familia está composta por. membros (pais e aqueles fillos que non exerzan traballo remunerado). - Que cursa estudios de. en. - Que sí ÿ non ÿ usa transporte escolar gratuíto( marcar o que proceda) - A distancia dende o seu domicilio ata o centro de estudos é de. km (Especificar só no caso de que non se use transporte escolar gratuíto) - Que na súa unidade familiar atópanse estudando. fillos. - Que declara que os datos facilitados son certos e sométese ás actuacións de comprobación e verificación de datos que considere oportunas o Concello. - Que achega a documentación acreditativa do exposto e a restante esixida nas bases da convocatoria. - Que sí ÿ non ÿ percibiu outras axudas para a adquisición de libros de texto. - Que designa a seguinte conta de correo electrónico para as notificacións e relacións co Concello. De conformidade co disposto na Lei orgánica 15/1999, de protección de datos de carácter persoal, mediante a sinatura desta solicitude, consinto expresamente que os datos persoais que constan nela sexan incluídos nun ficheiro automatizado, propiedade do Concello de Monfero, e poidan ser tratados no uso das funcións propias que ten atribuídas e utilizados coa finalidade das xestións que sexan precisas e demais tramitacións destes, e declaro estar informado dos dereitos de acceso, rectificación, cancelación ou oposición, segundo o disposto na Lei, que poderei exercitar no domicilio do Concello de Monfero, no seguinte enderezo: Rebordelo s/n, 15618 Monfero, A Coruña. Monfero,. de. de 2022 O/A solicitante Monfero, 25 de xaneiro de 2022 O Alcalde, Andrés Feal Varela